VS002254
Datum: 2004-01-22T01:00:00.000+01:00
datum_sodbe_i_stopnje: 2010-02-12T00:00:00.000Z
podrocje: višina odškodnine za nepremoženjsko škodo
institut: kršitve pravic osebnosti
skupina: poseg v druge pravice osebnosti
fischer: ni določljiva
odskodnina: 4.500 EUR (za vsakega od tožnikov)
opombe: II Ips 300/2011. Reviziji tožene stranke je bilo delno ugodeno in sodba sodišča druge stopnje spremenjena, tako da je bila odškodnina za nepremoženjsko škodo za vsakega od tožnikov znižana s 5.800 EUR na 4.500 EUR, temu ustrezno pa spremenjena tudi odločitev o obrestnem tožbenem zahtevku.
sodisce: Vrhovno sodišče

## Oškodovanec

**Spol:**

moški

**Starostna skupina:**

ni opredeljeno

Zaposlen.

Opomba: Istočasno je bila odškodnina dosojena tudi zakoncu prvotožnika (zaposlena).

## Škodni dogodek

Količina (kritičnih) imisij hrupa, vibracij in izpušnih plinov, zaradi tovornega prometa po regionalni cesti G1-3, je na relaciji Pesnica – Vučja vas, presegla običajne meje.

Stanje je trajalo 57 mesecev (od konca januarja 2004 do konca oktobra 2008, ko je bila zgrajena avtocesta, zaradi katere se je promet preusmeril).

Stanovanjska hiša v kateri živijo tožniki je:

    od ceste oddaljena 13 m, okna vseh bivalnih prostorov gledajo na cesto,

    v neposredni bližini so t. im. „žabjeki“, zaradi katerih so posebej hrupno zavirali in speljevali tovornjaki; enako se je dogajalo pred bližnjim prometnim znakom.

## Kršitev drugih pravic osebnosti

4.500 EUR Kršitev pravice do zdravega življenjskega okolja.

Tožnika sta bila v spornem obdobju zaradi zaposlitve odsotna od doma po 7 oziroma 8,5 ure. Zaradi hrupa nista mogla spati, si odpočiti, bila sta razdražljiva, kar vse se je odražalo tudi pri delu v službi. Na balkonu in terasi se ni bilo mogoče zadrževati. Oken v hiši ni bilo mogoče normalno odpirati in prezračiti hiše. Komuniciranje v družini je bilo mogoče le s povišanim glasom, veliko je bilo prepirov. Ni bilo mogoče gledati televizije in poslušati radia pri normalni jakosti. Obiskov je bilo vse manj. Posledice (glasno govorjenje, nespečnost, nervoza) čutita še vedno.

---

OZ člen 179, 182